Skulptor Endel Taniloo kortermuuseum

Skulptor Endel Taniloo kortermuuseum on Tartus aadressil Jakobi 35-3 asuv muuseum, mille väljapanek koosneb Endel Taniloo teostest. 

Muuseumi asutas ateljee-muuseumina oma endistesse eluruumidesse 2005. aastal skulptor Endel Taniloo ise. Kahes toas on eksponeeritud kunstniku loomingu ülevaade alates 1943. aastast kuni viimaste loominguliselt töiste aastateni (skulptuurid, kavandid, joonistused, installatsioonid).Maar, Ellu. Elava klassiku muuseum Emajõe Ateenas. Eesti Ekspress, 11. juuli 2007.Talvik, Merje. Kõva kui kivi ja soe kui päike. Eesti Kirik, 20. veebruar 2008. Pärast skulptori surma hoolitsevad muuseumi eest tema poeg Urmas Taniloo ja pojapoeg Joonas.Hanson, Raimu. In memoriam Endel Taniloo. Tartu Postimees, 28. november 2019.

 Kollektsioon 
Muuseumis on näha üle 200 Endel Taniloo taiese, neist vanimad on Endel Taniloo kooliajal meisterdatud puitloomakeste kujud ja lamav naisakt „Pallase“ (1943–1944). Väljapanek sisaldab ülevaadet kunstniku kogu loomingust (skulptuurid, kavandid, joonistused, installatsioonid), muu hulgas aktiplastikat erinevates materjalides, graniitmaskide sari „Kivist külalised“, monumentide kavandid (nt Tallinnas Kadriorus asuva F. R. Kreutzwaldi monumendi kavand, monumendi „Kuninganna ja väike kuningas“ kavand, „Aukivi õpetajale“ kavand, mis asub Tartus Ülikooli Õpetajate Seminari ees, kaasautor Airike Taniloo-Bogatkin, hobuse tähtsust ülistava Luunjas asuva „Tšempionhobuse“ kavand). Uuest aastatuhandest pärineb rida installatsioone, näiteks „Riide lugu“, „Kalamehe lugu“, „Mere lugu“ jt.Skulptor Endel Taniloo kortermuuseumi veebisait.

 Maja 
Endel Taniloo kortermuuseum asub skulptori endistes eluruumides majas, mille ehitasid 1811. aastal Reinimaalt pärit baltisaksa maalikunstnikud von Kügelgenid. 19. sajandi lõpus sündis selles majas Konstantin von Kügelgeni tütar maalikunstnik Sally von Kügelgen.

Endel Taniloo kolis perega sellesse majja 1939. aastal, olles siis 16aastane.

 Viited 

Välislingid
 Skulptor Endel Taniloo kortermuuseumi veebisait

Kategooria:Tartu muuseumid
Kategooria:Eesti kunstimuuseumid